ນັກ​ສຶກ​ສາ​ ທີ່​ກຳ​ລ​ັງ​ຮຽນ​ຈົບ ໃຫ້​ຄຳ​ແນະ​ນຳ ແກ່ນັກ​ສຶກ​ສາ ​ຕ່າງ​ປະ​ເທດ ຄົນ​ອື່ນໆ
ນາງ ເດ​ໂບ​ຣາ ກູ​ເອ​ຣອ​ສ ເຊ​ນາ ແລະ ນາງ ມາ​ຣຽມ ໂທ​ເປ​ຊາ​ສ​ວິ​ລີ ເວົ້າ​ວ່າ ການ​ດຸ​ໝັ່ນເຮັດວຽກ ໄດ້ສ້າງໂອກາດຕ່າງໆ ໃຫ້ເຂົາເຈົ້າ.
ໃນລະດູບານໃໝ່ຂອງທຸກໆປີ, ວິທະຍາໄລ ແລະ ມະຫາວິທະຍາໄລທັງຫຼາຍຈະຂໍໃຫ້ ຜູ້ຂຶ້ນປາໄສ ກ່າວຄຳແນະນຳໃຫ້ພວກນັກຮຽນຈົບໃໝ່ ທີ່ກຳລັງຈະກ້າວເຂົ້າສູ່ໂລກເປັນ ຈິງ ແຕ່ມີໃຜທີ່ຮູ້ຈັກດີກວ່າຜູ້ທີ່ໄດ້ຍ້າຍອອກຈາກບ້ານເພື່ອໄປສຶກສາໃນ ສະຫະລັດ ແດ່? ວີໂອເອ ໄດ້ລົມກັບນັກສຶກສາສອງຄົນ ຜູ້ທີ່ໄດ້ເຮັດວຽກຢ່າງໜັກ ຈົນເຂົາເຈົ້າໄດ້ ຮັບທຶນການສຶກສາເຕັມສີ່ປີ ຢູ່ມະຫາວິທະຍາໄລ ແບບສັນ (Babson) ແລະ ມະຫາວິ ທະຍາໄລ ຮາວາດ ເຊິ່ງ ພຸດທະສອນ ຈະນຳລາຍລະອຽດ ມາສະເໜີທ່ານ ໃນອັນດັບ ຕໍ່ໄປ ນັກສຶກສາຈົບມະຫາວິທະຍາໄລ ນາງ ເດໂບຣາ ກູເອຣອສ ເຊນາ ແລະ ນາງ ມາຣຽມ ໂທເປຊາວິລີ ບໍ່ໄດ້ມີຊີວິດທີ່ໄດ້ປຽບ ໃນການເຕີບໃຫຍ່ຢູ່ປະເທດ ບຣາຊິລ ສະນັ້ນ, ການໄດ້ມາ ສະຫະລັດ ເພື່ອສຶກສາແມ່ນໄດ້ເປັນການປ່ຽນແປງຄັ້ງໃຫຍ່ ນາງ ເດໂບຣາ ກູເອຣອສ ເຊນາ, ນັກສຶກສາຈົບມະຫາວິທະຍາໄລ ແບບສັນ ປີ 2019 ກ່າວວ່າ “ຄືວ່າ, ຄວາມຄິດໃນການມາຮຽນຢູ່ນີ້ ແມ່ນແຕກຕ່າງກັນຢ່າງສິ້ນເຊີງຈາກ ການຍ້າຍມາຢູ່ນີ້ ຂ້າພະເຈົ້າໄດ້ເລີ່ມຄົ້ນພົບສິ່ງຕ່າງໆດ້ວຍຕົນເອງ ຄຸນຄ່າທີ່ຂ້າພະ ເຈົ້າໄດ້ມີຢູ່ບ້ານ ຂ້າພະເຈົ້າຮູ້ສຶກວ່າມັນໃຊ້ຢູ່ພີ້ບໍ່ໄດ້ອີກຕໍ່ໄປ ” ນາງ ມາຣຽມ ໂທເປຊາສວິລີ ນັກສຶກສາຈົບມະຫາວິທະຍາໄລ ຮາວາດ ປີ 2019 ກ່າວວ່າ “ຂ້າພະເຈົ້າຄິດວ່າສິ່ງທ້າທາຍທີ່ໃຫຍ່ທີ່ສຸດສຳລັບຂ້າພະເຈົ້າແມ່ນວັດທະນະທຳ, ໂດຍ ສະເພາະຢູ່ມະຫາວິທະຍາໄລ ຮາວາດ ປີທຳອິດຂອງຂ້າພະເຈົ້າມັນຍາກຫຼາຍ ເພາະ ວ່າທຸກຄົນແມ່ນຜູ້ທີ່ເກັ່ງທີ່ສຸດຈາກໂຮງຮຽນຂອງເຂົາເຈົ້າ, ຈາກເມືອງຕ່າງໆຂອງເຂົາ ເຈົ້າ, ຈາກລັດຂອງເຂົາເຈົ້າ ແລະ ມີຫຍັງທີ່ບໍ່ແມ່ນແດ່ ” ຄອບຄົວຂອງນາງ ມາຣຽມ ໄດ້ຫຼົບໜີຈາກປະເທດ ຈໍເຈຍ ໃນຖານະອົບພະຍົບທາງ ການເມືອງ ຕອນທີ່ລາວມີອາຍຸສີ່ປີ ເຂົາເຈົ້າໄດ້ໄປຕົກຢູ່ຊຸມຊົນແອອັດ ຫຼື ສະລຳ ໃນ ນະຄອນຫຼວງ ຣີໂອ ເດ ຈາເນໂຣ, ເອີ້ນວ່າ “ຟາເວລາ ” ນາງ ເດໂບຣາ ມາຈາກເມືອງ ຊາລວາດໍ ລັດ ບາເຮຍ ປະເທດ ບຣາຊິລ, ກໍໄດ້ມີຄວາມ ຝັນຢາກມາຮຽນໃນ ສະຫະລັດ ເຊັ່ນກັນ, ແຕ່ຄອບຄົວຂອງລາວ ບໍ່ສາມາດຈ່າຍຄ່າໂຮງ ຮຽນໃຫ້ໄດ້ ທັງສອງຄົນໄດ້ເຂົ້າຮ່ວມໂຄງການ ການສຶກສາໃນສະຫະລັດ ອາເມຣິກາ ຂອງກະຊວງ ການຕ່າງປະເທດ ທີ່ນຳສະເໜີນັກສຶກສາຕ່າງປະເທດໃຫ້ຮູ້ຈັກວິທະຍາໄລ ແລະ ມະ ຫາວິທະຍາໄລຕ່າງໆຂອງ ອາເມຣິກາ ນາງ ເດໂບຣາ ໄດ້ຖືກສົ່ງໄປຮຽນຢູ່ຄະນະວິຊາ ທຸລະກິດ ຂອງມະຫາວິທະຍາໄລ ແບບ ສັນ, ໃນລັດ ແມສຊາຈູເຊັດສ໌ ນາງ ເດໂບຣາ ກ່າວວ່າ “ໂອກາດຈະປ່ຽນແປງທຸກຢ່າງ ຂ້າພະເຈົ້າຄິດວ່າ ທຸກຄົນໄດ້ ເກີດມາກັບຄວາມສາມາດບາງຢ່າງເພື່ອຄິດ ແລະ ສະແດງເຫດຜົນ ແຕ່ຍ້ອນວ່າຄົນ ເຮົາໄດ້ຮັບໂອກາດທີ່ແຕກຕ່າງກັນ, ເຂົາເຈົ້າກໍຈະປະຕິບັດໃນທາງທີ່ແຕກຕ່າງໄປ ຫຼັງ ຈາກຮຽນຢູ່ ບາບສັນ ໄດ້ສອງປີ, ນັ້ນແມ່ນຕອນທີ່ຂ້າພະເຈົ້າຮູ້ສຶກວ່າ, ໂອເຄ, ຕອນນີ້ ພວກເຮົາຢູ່ໃນລະດັບດຽວກັນແລ້ວ ” ນາງ ມາຣຽມ ໂທເປຊາສວິລີ, ໃນລະຫວ່າງປີສຸດທ້າຍຂອງລາວນັ້ນ, ນາງໄດ້ຮ່ວມກໍ່ຕັ້ງ ບໍລິສັດຮັບສົ່ງເຂົ້າຂອງໃນປະເທດ ບຣາຊິລ ທີ່ຫາກໍສ້າງລາຍໄດ້ເຖິງ 5 ລ້ານໂດລາ ນາງ ມາຣຽມ ມີແຜນທີ່ຈະເດີນທາງກັບ ບຣາຊິລ ແລະ ຂະຫຍາຍບໍລິສັດຂອງລາວ, ແລະ ຈະຊ່ວຍເຫຼືອອົບພະຍົບຄົນອື່ນໆ ພ້ອມກັບໂອກາດຕ່າງໆທີ່ລາວໄດ້ຮັບຫຼັງໄດ້ ໜີອອກມາຈາກປະເທດ ຈໍເຈຍ ນາງ ມາຣຽມ ໄດ້ກ່າວວ່າ “ມີຫຼາຍຄົນທີ່ສົງໄສ ໃນຄວາມຝັນຂອງຂ້າພະເຈົ້າ ຕອນທຳ ອິດທີ່ຂ້າພະເຈົ້າໄດ້ເວົ້າກັບເພື່ອນຮ່ວມຫ້ອງຂອງຂ້າພະເຈົ້າ ຢ້ອນກັບໄປສະໄໝໂຮງ ຮຽນມັດທະຍົມວ່າ ຂ້າພະເຈົ້າຢາກມາຮຽນຢູ່ມະຫາວິທະຍາໄລ ຮາວາດ, ເຂົາເຈົ້າພາ ກັນຫົວຂວັນຂ້າພະຈົ້າ ແລະ ເວົ້າຄວາມຈິງແລ້ວ, ຂ້າພະເຈົ້າບໍ່ໄດ້ຄິດວ່າ ຈະໄດ້ມາ ຮຽນຢູ່ມະຫາວິທະຍາໄລ ຮາວາດ ຄືກັນ ຂ້າພະເຈົ້າໄດ້ຄິດວ່າ ມັນມີສອງວິທີທີ່ເຈົ້າຈະ ສາມາດເຂົ້າຮຽນໃນ ສະຫະລັດ ນຶ່ງແມ່ນຖ້າພໍ່ແມ່ຂອງຂ້າພະເຈົ້າໄດ້ຍົກຍ້າຍໄປຢູ່ ສະຫະລັດ ແລະ ອີກອັນນຶ່ງແມ່ນຖ້າພໍ່ແມ່ຂອງຂ້າພະເຈົ້າລວຍ ” ສຳລັບນາງ ເດໂບຣາ, ລາວຈະເຮັດວຽກຢູ່ພະແນກການລວບລວມ ແລະ ການຊື້ ຂອງ ບໍລິສັດ Ernst & Young ໃນນະຄອນ ບອສຕັນ, ເຊິ່ງຄ່າຈ້າງແຕ່ລະປີແມ່ນສູງກວ່າທີ່ ລາວໄດ້ຢູ່ ບຣາຊິລ 10 ເທົ່າ ນາງ ເດໂບຣາ ກູເອຣອສ ເຊນາ ແລະ ນາງ ມາຣຽມ ໂທເປຊາສວິລີ ເວົ້າວ່າການດຸໝັ່ນ ເຮັດວຽກ ໄດ້ສ້າງໂອກາດຕ່າງໆໃຫ້ເຂົາເຈົ້າ Debora Queiroz Sena and Mariam Topeshashvili — hard work created opportunities